เคยได้ยินว่ามีร้านบุฟเฟ่ต์ปิ้งย่าง แถวสามย่าน เลยลองแวะมาชิมที่ร้านนี้ เซ็ตที่สั่งไปคือ บุฟเฟ่ต์หมู+ของหวาน 249 บาท จำกัดเวลา 1 ชั่วโมง 45 นาทีค่ะ 

ที่นี่ใช้เตาถ่านและถาดรองสำหรับปิ้งค่ะ แปลกดีค่ะ ถ้าไฟไม่แรง เนื้อก็จะสุกได้ช้ามากเลยค่ะ คิดว่า ใช้ถาดรอง แทนตะแกรง เพราะจะได้ไม่ต้องเปลี่ยนบ่อยๆ นะคะ แต่ถ่านนี่ร้อนช้ามากจริงๆค่ะ ต้องเปลี่ยน 2 รอบ พอถ่านร้อนมาก เนื้อก็สุกเร็วเว่อร์ จนปิ้งและกินแทบไม่ทันค่ะ นอกจากนี้ ก่อนจะย่าง ก็ต้องทาเนยไปบนถาดก่อน และก็เอาเนื้อมาจุ่มในน้ำซอส เพื่อเพิ่มรสชาติ และพอย่างสุก ก็ต้องเอาเนื้อไปจุ่มอีกซอสนึง ก่อนกิน ก็มีน้ำจิ้มให้เลือกอีก 2 แบบ คือ แบบเผ็ดเหมือนน้ำจิ้มซีฟู้ด กับ แบบน้ำจิ่มสุกี้ค่ะ 

เนื้อหมูที่มีให้เลือกในเซ็ตมีแค่ 4 แบบ เลยสั่งมาทุกแบบแล้วกินวนไปค่ะ เนื้อหมูก็ไม่แย่ค่ะ แต่ต้องจิ้มน้ำจิ้มก่อนกินนะคะ 

เนื้อไก่ก็โอเคค่ะ แต่ต้องจิ้มน้ำจิ้มก่อนกินนะคะ

เห็ดออรินจิกับเห็ดเข็มทอง ก็เอามาผัดกับเนย ก็โอเคอยู่ค่ะ 

กิมจิผักกาดขาว ให้มาเยอะก็จริง แต่เผ็ดไปนิดนึง และรสชาติเหมือนยังไม่ใช่ค่ะ

ข้าวผัดกระเทียม โอเคอยู่ค่ะ

น้ำซุปใสสาหร่ายก็โอเคค่ะ

โดยรวมคือ อาหารโอเค แต่ขั้นตอนการจุ่มน้ำซอสก่อน-หลังย่าง จนถึงก่อนกินมันเยอะไปนิดนึงค่ะ และบางทีก็สับสนค่ะ ว่าซอสอันไหนจุ่มตอนไหน 

การบริการช้ามาก โดยเฉพาะตอนเปลี่ยนถาดปิ้ง และถ่าน น่าจะเป็นเพราะว่า มีคนเปลี่ยนอยู่คน หรือ สองคนเท่านั้น แต่ลูกค้าเยอะค่ะ 

น้ำดื่มบริการตัวเอง แต่ไม่มีป้ายบอกว่า น้ำอะไรคืออะไร ยกเว้นตรงน้ำอัดลมค่ะ

พออิ่มของคาว ก็มาต่อของหวานค่ะ ซึ่งมีให้เลือกอย่างเดียวคือ แพนเค้กค่ะ แจ่เลือกท้อปปิ้งได้ ถ้าเป็นเซ็ต 249 นี่ ท้อปปิ้งเลือกได้หมดยกเว้น ไอศกรีมค่ะ ถ้าอยากกินต้องจ่ายเงินเพิ่มอีก 20 บาทค่ะ

ร้านจะให้อุปกรณ์การทำแพนเค้กมาหมด ทั้งแป้งแพนเค้กที่ใส่มาในขวด ท้อปปิ้ง และอุปกรณ์ปิ้งแพนเค้กค่ะ จริงๆก็สนุกกับการวาดแพนเค้กเป็นรูปต่างๆ ดีนะคะ ถ้าไม่ติดว่าจำกัดเวลาอยู่ และถ่านร้อนช้า ทำให้แพนเค้กสุกช้าตาม แต่พอถ่านร้อน ทุกอย่างก็ต้องรีบไปหมดค่ะ ไม่งั้นแป้งจะไหม้ค่ะ

พอแพนเค้กสุกก็ราดท้อปปิ้งก่อนกินค่ะ มีนมข้น, ช็อกโกแล็ต, โอรีโอ้, น้ำผึ้ง, ซอสตรอเบอร์รี่, และ ซอสช็อกโกแล็ต เนื้อแป้งแพนเค้กถ้าไม่ราดท้อปปิ้งจะเค็มนิดนึงค่ะ แต่พอร่ดท้อปปิ้งแล้วก็โอเคอยู่ค่ะ

